
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRĂRE

Privind,  aprobarea Regulamentului de organizare si functionare al 

              Administratiei Pieţelor Municipiului Focşani
    Consiliul Local al Municipiului Focsani, Judetul Vrancea, întrunit în şedinţa ordinară;   

  
 - văzând Proiectul de hotărâre iniţiat de Primarul Municipiului Focşani, raportul comun al Direcţiei resurse umane si coordonare unitati subordonate, Directiei economice si Serviciului juridic-contencios, administrarea domeniului public si privat, publicitate, înregistrat la nr. 13566/25.03.2010 , prin care se propune aprobarea Regulamentului de organizare si functionare al Administratiei Pietelor Municipiului Focsani şi avizul favorabil al Comisiei pentru administratie publica locala, juridica, anticoruptie si  integrare europeana;
     - văzând adresa nr.323/09.02.2010 a Administratiei Pietelor Municipiului Focsani;

   
    - în conformitate cu prevederile Hotărârii Guvernului  nr. 348 / 2004  privind exercitarea comertului cu produse si servicii de piata in unele zone publice, cu modificarile si completarile ulterioare si art. 31 si 32 din Anexa 1 – Regulamentul – cadru de organizare si functionare a serviciilor publice de administrare a domeniului public si privat de interes local, aprobat prin Hotararea Guvernului nr. 955 / 2004;

    - având în vedere prevederile Legii nr.52/2003 privind transparenţa decizionala in administratia publica;
              -  în  baza  art. 36, alin.  (2), lit. a)  si alin.(3), lit.b) şi  în  temeiul  art. 45, alin. (1) din Legea nr. 215 / 2001, privind administratia publica locala, republicata in 2007, cu modificarile si completarile ulterioare;

HOTĂRĂŞTE:

 Art. 1. Aprobarea, Regulamentului de organizare si functionare al Administratiei Pietelor Municipiului Focsani, conform anexei alaturate, care face parte integranta din prezenta hotărâre.

          Art.  2.  Abrogarea Hotararii Consiliului Local al Municipiului Focsani nr. 292/29.11.2005, modificata prin Hotararile nr.97/2006,  nr.184/2006, nr.373/2006, nr.299/2007.
         Art. 3. Prezenta hotărâre va fi comunicata de catre Directia administratie publica locala, compartimentelor, birourilor, serviciilor si Primarului Municipiului Focsani, conform legii, care va asigura executarea acesteia  prin Directia administratie publica locala, Directia resurse umane si 

coordonare unitati subordonate, Directia economica si Administratia Pietelor Municipiului Focsani.

    PREŞEDINTE DE ŞEDINŢĂ,

                Pintilie Vasile                                              Contrasemnează,

                                                                       SECRETARUL MUNICIPIULUI
                                                                                          FOCSANI,

                                                                               Corhana Eduard Marian

Municipiul Focsani, 27 aprilie 2010

Nr.93
BM/2 ex.

                        ROMÂNIA                                                             Anexa la 
                JUDEŢUL VRANCEA                                          Hotărârea  nr.93

              CONSILIUL LOCAL AL                                        din 27.04.2010
            MUNICIPIULUI FOCŞANI                           
REGULAMENTUL DE ORGANIZARE SI FUNCTIONARE AL ADMINISTRATIEI PIETELOR MUNICIPIULUI FOCSANI

CAPITOLUL I

OBIECTUL DE ACTIVITATE SI STRUCTURA ADMINISTRATIEI PIETELOR MUNICIPIULUI FOCSANI

Sectiunea I

OBIECTUL DE ACTIVITATE


Art. 1.  Administratia Pietelor Municipiului Focsani functionează ca serviciu public, cu personalitate juridică, sub autoritatea Consiliului Local al Municipiului Focsani si în subordinea Primarului Municipiului Focsani, finantat integral din bugetul local, are conducere proprie, conturi bancare deschise la Trezoreria Municipiului Focsani si orice bancă de pe teritoriul Municipiului Focsani, conform legii.


Activitatea Administratiei Pietelor Municipiului Focsani este de interes local si se desfăsoară pe baza prezentului regulament si a Hotararii Guvernului nr. 348/2004 privind exercitarea comertului cu produse si servicii de piata in unele zone publice, cu modificarile si completarile ulterioare. 


Art. 2.  Sediul Administratiei Pietelor Municipiului Focsani se află situat în Municipiul Focsani, strada Piata Moldovei, nr. 1.


Art. 3.  Administratia Pietelor Municipiului Focsani are următoarele obiecte de activitate:

organizează, stabileste si urmăreste derularea activitătilor de comert în perimetrele pietelor;

administreaza judicios bunurile de domeniul public/privat al Municipiului Focsani, pe perioada incredintarii acestora in folosinta gratuita;

prestează servicii si asigură spatii de vânzare pentru agentii economici si persoanele fizice producătoare de produse agricole;

asigură, cu sprijinul organelor abilitate de lege conditii de protectie optimă a consumatorilor si de concurentă loială între agentii economici;

sectorizează platourile pietelor si târgurilor pe care le administrează, pe grupe de produse, în functie de specificul local al ofertei de produse ce se comercializează în perimetrul pietei, cu respectarea compatibilitătii cu sectoarele vecine, sectoare pe care le dotează cu utilităti si dotări adecvate;

asigură realizarea reparatiilor curente si capitale, întretinerea activelor din patrimoniul public/privat încredintat in folosinta gratuita;

asigură si pregăteste dezvoltarea pietelor si a târgului prin investitii noi, extinderea activelor existente si dotarea corespunzătoare a acestora;

in numele Municipiului Focsani, organizeaza inchirierea prin licitatie publica a bunurilor de domeniul public/privat al Municipiului Focsani incredintate in folosinta gratuita, incheie contracte de inchiriere si urmareste modul de respectare a clauzelor contractuale, inclusiv modul de plata si incasare a chiriilor;

zilnic efectueaza taxarea persoanelor fizice si juridice, cu respectarea prevederilor legale in vigoare, pentru utilizarea temporara a domeniului public si asigura, conform legii, desfasurarea de servicii in folosul comerciantului si cumparatorului;

asigură împreună cu organele abilitate prin lege, ordinea si disciplina în piete si bazar;

realizează si alte atributii stabilite de Consiliul Local si Primar.

Sectiunea II

STRUCTURA ORGANIZATORICĂ

Art. 4. Structura organizatorică a Administratiei Pietelor Municipiului Focsani se aprobă de către Consiliul Local al Municipiului Focsani, la propunerea Primarului Municipiului Focsani.


Art. 5. Compartimentele din structura Administratiei Pietelor Municipiului  Focsani răspund în fata directorului de îndeplinirea tuturor atributiilor, responsabilitătilor si competentelor încredintate de acesta. 


Art. 6. Conducerea Administratiei Pietelor Municipiului Focsani este exercitată de Director, care este numit în functie pe bază concursului organizat potrivit procedurilor şi criteriilor aprobate de Consiliul Local al Municipiului Focsani, la propunerea primarului, în condiţiile legii. Numirea se face prin dispoziţia Primarului Municipiului Focsani, având anexat contractul de management.

Art. 7. Atributiile, răspunderile si competentele directorului sunt următoarele:

asigură conducerea activitătii curente a institutiei;

asigură conditiile ca fiecare salariat să-si poată îndeplini sarcinile de serviciu, conform legislatiei în vigoare;

asigură elaborarea si fundamentarea proiectului bugetului de venituri si cheltuieli anual si în perspectivă pe următorii 3 ani si transmiterea acestuia ordonatorului principal de credite in vederea supunerii spre aprobare Consiliului Local al Municipiului Focsani;

anual, propune nivelurile taxelor si chiriilor ce se aplica de catre Administratia Pietelor Municipiului Focsani, pe care le inainteaza serviciilor de specialitate din cadrul Primariei Municipiului Focsani in vederea elaborarii proiectului de hotarare ce urmeaza a fi supus aprobarii Consiliului Local;

răspunde de respectarea legislatiei in ceea ce priveste stabilirea taxelor, incasarea acestora, depunerea integrala la bugetul local si de executia cheltuielilor prevazute in bugetul propriu;

propune si inainteaza spre aprobarea Primarul Municipiului Focsani  programul de activitate pe anul în curs si stabileste măsurile de crestere a eficientei;

este ordonator tertiar de credite si raspunde de angajarea, lichidarea si ordonantarea la plata a cheltuielilor bugetului propriu, conform prevederilor legale in vigoare, organizarea controlului financiar preventiv propriu;

angajează si eliberează din functie personalul în concordantă cu prevederile legale în vigoare;

hotărăste măsuri disciplinare, de recompensare a muncii prestate de personalul din subordine, în concordantă cu prevederile legale;

stabileste salarizarea conform prevederilor legale în vigoare si modul de corelare al salariilor cu munca efectiv prestată de fiecare salariat;

răspunde de administrarea în cele mai bune conditii a patrimoniului încredintat;

asigură inventarierea patrimoniului , conform legii;

rezolvă alte probleme în baza competentelor prevăzute de legislatia română în vigoare, sau încredintate de Consiliul Local al Municipiului Focsani si de conducerea Primăriei.

Art. 8. Directorul Administratiei Pietelor Municipiului Focsani este răspunzător pentru îndeplinirea tuturor obligatiilor ce-i revin.


Art. 9. Anual, sau ori de câte ori este necesar, directorul Administratiei Pietelor Municipiului Focsani va prezenta Consiliului Local al Municipiului Focsani, spre analiză, un raport asupra activitătii desfăsurate.


Art. 10. În executarea atributiilor sale, directorul emite decizii. Acestea devin executorii după ce sunt aduse la cunostinta persoanelor interesate.


Art. 11. Organigrama si statul de functii se aprobă de către Consiliul Local al Municipiului Focsani, la propunerea Primarului.


Art. 12. Angajarea si promovarea pe functii, grade sau trepte profesionale se face pe bază de concurs sau examen, potrivit legii, de către director.


Art. 13. Incetarea raporturilor de munca ale directorului se aprobă de către Primarul Municipiului Focsani, iar pentru restul personalului, de către director, în conditiile legii.


Art. 14. Directorul Administratiei Pietelor Municipiului Focsani aproba fisa postului pentru fiecare salariat, cu sarcini concrete.


Art. 15. Directorul reprezintă Administratia Pietelor Municipiului Focsani în relatiile cu autoritătile publice, precum si cu persoanele fizice si juridice.


Art. 16. Conducerea operativă a Administratiei Pietelor Municipiului Focsani (sef serviciu financiar-contabil, administratorii de sectoare) răspunde de administrarea si gestionarea patrimoniului, conform atributiilor ce-i revine în fisa postului.


Art. 17. Pentru munca prestată, personalul Administratiei Pietelor Municipiului  Focsani beneficiază de salariu de bază acordat potrivit legii,  sporuri, premii si alte drepturi de personal, ce se pot acorda conform reglementărilor legale în vigoare.


Art. 18. Personalul Administratiei Pietelor Municipiului Focsani răspunde, după caz, material, administrativ, penal pentru faptele săvârsite în  exercitarea atributiilor ce-i revin.

         CAPITOLUL II

PATRIMONIUL


Art. 19. Administratia Pietelor Municipiului Focsani administrează bunurile de domeniul public si privat încredintate in folosinta gratuita de Municipiul Focsani, precum si cele aflate in patrimoniul propriu .


În cazul angajării răspunderii contractuale sau delictuale având ca obiect bunurile aflate în administrarea Administratiei Pietelor Municipiului Focsani, creditorii nu pot cere executarea silită asupra acestor bunuri proprietate publică, ele fiind inalienabile si asupra lor nu se pot stabili garantii, neaflându-se în circuitul civil.


Crearea de noi bunuri publice, precum si dezafectarea unor asemnenea bunuri se face cu aprobarea Consiliului Local al Municipiului Focsani.


În exercitarea dreptului de administrare, Administratia Pietelor Municipiului Focsani posedă, foloseste în conditiile legii bunurile aflate în patrimoniul său si beneficiază de rezultatele utilizării acestora.

CAPITOLUL III

DREPTURILE SI OBLIGATIILE UTILIZATORILOR PIETEI

Sectiunea I

DREPTURILE UTILIZATORILOR PIETEI

Art. 20. Utilizatorii pietei au următoarele drepturi:

să se poată informa facil asupra preturilor practicate în piată;

producătorii agricoli să aibă posibilitatea de a închiria de la Administratia Pietelor Municipiului Focsani cântare verificate metrologic;

să aibă acces gratuit la cântarul de 30 Kg la o singură cântărire;

să poată practica preturile pe care le consideră optime pentru mărfurile pe care le comercializează;

să aibă acces la toate serviciile oferite de administratorul pietei;

sa fie informat asupra perioadei si orarului de functionare al pietei.

Sectiunea II

OBLIGATIILE UTILIZATORILOR PIETEI

Art. 21. Utilizatorii pietelor au următoarele obligatii:

afisarea preturilor pentru produsele oferite spre vânzare, conform prevederilor legale;

respectarea legislatiei cu privire la desfacerea produselor;

etalarea instrumentelor de măsură;

folosirea numai a cântarelor verificate din punct de vedere metrologic;

inscriptionarea denumirii persoanei juridice, persoanei fizice autorizate sau asociatiei familiale la loc vizibil, usor de citit, care să nu poată fi stearsă;

mentinerea permanentă a curăteniei la locul de vânzare si în jurul acestuia si transportarea gunoiului la locurile special amenajate din piată, ori de câte ori este cazul;

respectarea normelor de igienă pe linie sanitar – veterinară si de protectia consumatorului;

să nu expună mărfurile în afara locului de vânzare alocat;

să nu ofere spre vânzare mărfurile din mers;

să nu ofere spre vânzare produse înainte de deschiderea pietei si după închiderea acesteia

să nu comercializeze substante toxice de orice fel, substante inflamabile sau explozive, cele care dăunează mărfurilor aflate în vânzare, precum si arme de foc si munitii;

să nu cedeze, prin orice formă de contracte cu tertii, structurile de vânzare obtinute în folosintă pe bază de contract de asociere sau locurile de vânzare atribuite producătorilor agricoli sau comerciantilor de produse de uz gospodăresc;

să posede documentele legale privind calitatea de producător/comerciant si/sau certificat sanitar – veterinar, documentele de provenientă sau de origine a mărfurilor, factura, aviz de însotire a mărfii, etc.

la cererea expresă a cumpărătorului, comerciantul sau producătorul agricol este obligat să cântărească sau să măsoare marfa pe care cumpărătorul doreste să o cumpere.

CAPITOLUL IV

DREPTURILE SI OBLIGATIILE ADMINISTRATORULUI PIETEI


Art. 22. Administratorul pietei are următoarele drepturi si obligatii:

elaborează regulamentul pentru functionarea pietei si îl supune spre avizare autoritătilor publice locale;

verifică dacă utilizatorii pietei au calitatea de producător/comerciant, conform prevederilor legale, si nu permite accesul altor comercianti;

verifică dacă utilizatorii pietei au afisate numele si sediul social;

afisează la loc lizibil regulamentul cadru, orarul de functionare, precum si tarifele practicate în piată;

sprijină organele de control autorizate;

 nu admite în piată un număr de utilizatori mai mare decât limita locurilor de vânzare existente în sectorul de piată destinat desfacerii produselor oferite de acestia;

asigură evidenta solicitărilor locurilor de vânzare si asigură atribuirea acestora producătorilor agricoli si comerciantilor produselor de uz gospodăresc în ordinea solicitărilor;

controleză dacă mijloacele de măsurare proprietatea utilizatorilor pietei sunt verificate metrologic si interzice folosirea celor care nu corespund prevederilor legale în domeniu;

asigură verificarea periodică, din punct de vedere metrologic, a cântarelor pe care le oferă spre închiriat utilizatorilor pietei;

asigură un număr de cântare în stare să functioneze, egal cu cel al locurilor de vânzare din piată destinate comercializării de către producătorii agricoli a legumelor, fructelor, cerealelor si semintelor;

asigură gratuit cântare de control pentru verificarea de către cumpărători a corectitudinii cântăririlor;

răspund de menţinerea în stare permanentă de curăţenie a pieţei, asigurând salubrizarea incintei acesteia, prin spălarea platformelor, efectuarea periodică a unor acţiuni de deratizare, dezinfecţie, urmărind ridicarea ritmică a gunoiului menajer colectat de către unitatea specializată în baza contractului încheiat cu aceasta;

asigură în, mod gratuit, functionarea unor cântare tip balantă sau basculă cu capacitate de peste 30 Kg la o singură cântărire, necesare mărfurilor vândute în cantitate mare de către utilizatorii pietei;

ia măsuri ca numărul spatiilor de vânzare a produselor de uz gospodăresc să nu depăsească un procent de 10% din suprafata comercială a platoului pietei agroalimentare;

ia măsuri ca în incinta pietei să nu se desfăsoare activităti de prestări servicii de alimentatie publică în structuri de vânzare nespecializate;

ia măsuri de introducere obligatorie a cântarelor electronice în sectorul ,,Citrice’’.

gospodăresc mijloacele fixe şi obiectele de inventar din dotare, asigurând procurarea la timp a materialelor necesare de întreţinere a pieţei, urmărind desfăşurarea lucrărilor pentru amenajarea şi utilarea pieţei;

informează conducerea asupra necesităţii lucrărilor specifice de reparaţii şi de întreţinere a construcţiilor, instalaţiilor electrice, de apă şi a mobilierului;

organizează acţiuni de control pe întreaga durată a activităţii din piaţă cu privire la existenţa şi valabilitatea certificatului de producător şi la concordanţa dintre conţinutul acestuia şi produsele ce se comercializează şi ia măsuri pentru îndepărtarea din piaţă a vânzătorilor ce nu posedă certificat de producător;

ş) urmăreşte permanent şi ia măsuri cu privire la respectarea obligaţiilor ce le revin producătorilor particulari şi agenţilor economici pentru desfăşurarea unui comerţ civilizat în cadrul pieţei;

t) raspunde si urmareste modul de incasare a taxelor de utilizare a domeniului public si a chiriilor precum si respectarea clauzelor contractuale stipulate in contractele de inchiriere;

ţ) răspunde de  înscrierea în registrul de evidenţă special înfiinţat a datelor de identificare a producătorilor agricoli care au închiriat locul de vânzare, cantitatea estimată a fi comercializată, precum şi data, seria şi numărul chitanţei care atestă plata chiriei;

u) efectuează controale privind realitatea taxării;

v) verifică încasarea taxelor de forfetare şi prestările de servicii de la toţi producătorii particulari şi agenţii economici care îşi desfăşoară activitatea în pieţe;

x) colaborează cu Serviciul de impozite si taxe locale din cadrul Primăriei Municipiului Focşani în privinţa identificării debitorilor;

y) răspunde de întreţinerea şi folosirea corespunzătoare a grupului sanitar respectând condiţiile igienico-sanitare ce se impun;

z) asigură folosirea integrală a platformei   pieţei şi sectorizarea acesteia în scopul folosirii cât mai judicioase a terenului cu respectarea normelor igienico-sanitare şi de PSI în vigoare;

w) interzic vânzarea în piaţă a substanţelor toxice, inflamabile sau explozive, de orice fel, a celor care dăunează mărfurilor aflate la vânzare, precum şi a armelor de foc şi a muniţiei.

CAPITOLUL V

ADMINISTRAREA BUGETULUI DE VENITURI SI CHELTUIELI

Art. 23. Activitatea Administratiei Pietelor Municipiului Focsani se finantează integral din bugetul local. Veniturile incasate de catre Administratia Pietelor Municipiului Focsani, constand in taxe si chirii, se fac venit la bugetul local.

Art. 24. Administratia Pietelor Municipiului Focsani întocmeste lunar contul de executie a bugetului propriu, si trimestrial situatiile financiare asupra executiei bugetare insotite de un raport, care se depun, conform prevederilor legale in vigoare, la ordonatorul principal de credite.

Art. 25. Operatiunile de încasări si plăti ale Administratiei Pietelor Municipiului Focsani se efectuează prin conturi deschise la Trezoreria Municipiului Focsani sau la orice bancă ce are sucursala, filiala sau agentia pe teritoriul Municipiului Focsani, conform prevederilor legale.

Art. 26. Administratia Pietelor Municipiului Focsani îsi organizează activitatea de control intern si controlul financiar preventiv propriu, potrivit normelor legale în domeniu.

                                     CAPITOLUL VI

PIATA  MOLDOVEI

PIATA AGROALIMENTARĂ SI INDUSTRIALĂ
Sectiunea I

TIPUL PIETEI SI CATEGORIA DE MĂRFURI COMERCIALIZATE


Art. 27. Piata Moldovei – Piata agroalimentară si Industrială este delimitată astfel:

Piata Agroalimentară  si Industrială,  cu vecinii: la Nord – str. Greva de la Grivita, la Sud – str. Penes Curcanul, la Est – str. Mare a Unirii, la Vest – str. Piata Moldovei

Art. 28. Piata Moldovei - Piata agroalimentară si Industrială  este de tipul piată mixtă,  conform Hotaririi Guvernului nr.348/2004.
În incinta acestei piete se comercializează următoarele produse: legume, fructe, lapte si produse lactate neambalate, ouă, miere de albine si produse apicole, flori, seminte, cereale, animale mici si păsări, produse alimentare preambalate; produse industriale ca: articole de uz gospodăresc realizate de mica industrie sau de micii mestesugari, vase ceramice si produse de artizanat, produse cosmetice, produse a căror pondere nu depăseste 10 %  din totalul produselor agroalimentare de pe piată. 

Sectiunea II

PREZENTAREA ANSAMBLULUI PIETEI SI A PLATOULUI


Art. 29. – Piata Agroalimentară si Industrială

 
Suprafata totală de teren ce apartine domeniului public al Municipiului Focsani pe care este amplasata Piaţa Moldovei – Piaţa Agroalimentară şi Industrială este de 4228 mp.

         Ansamblul Piaţa Agroalimentara si Industriala este constituit din mai multe sectoare destinate comercializarii produselor specifice, dupa cum urmeaza :

Sector A 1 – Legume

    In acest sector se comercializează legume, fructe ,verdeturi şi obiecte de ocazie si sunt amplasate un numar de 208 mese, repartizate pe câte 16  rânduri, câte 13 mese  pe rând, care se ocupă cu şi fără  plata  unei taxe de rezervare şi cu plata taxei zilnice de utilizare, în condiţiile prevăzute la art.36 şi 37din Regulament, al căror cuantum este stabilit anual, prin hotărârea Consiliului Local .

    Suprafaţă unei mese din acest sector este de 1 mp. Rândul 16 cu un număr  de 13 mese este destinat comertului cu produse de ocazie.

Sector A  2  (Aripa de vest) – Legume – Producători particulari

   Acest sector cuprinde un număr de 166 de mese, destinate producătorilor particulari ce comercializează legume ,fructe, zarzavaturi.

  Suprafaţa unei mese în acest sector este de 1 mp. Condiţiile de ocupare a acestor mese, precum şi taxele de rezervare şi utilizare sunt identice cu cele din sectorul A 1.

Sector B  şi B 1

      Deţine un număr de  89 mese şi 37 vitrine cu lactate, împărţite în 5 sectoare:

- sector produse tip apicola   -  11 mese  (rândul 1)

- sector lactate                       -  37 vitrine (rândurile 1 2, 3, 4)- sector B 1.
- sector cartofi                       -  56 mese   (rândurile 7, 7A, 8, 9)

- sector mălai                         -  12 mese  (rândul 10)

- sector diverse                      -  10 mese (randul 11).

     Suprafaţa unei mese din acest sector este de 1 mp.

     Condiţiile de ocupare a acestor mese, precum şi taxele de rezervare şi utilizare sunt identice cu cele prevăzute pentru sectorul A 1. 

      In sectorul B 1 (sector lactate) cele 37 de vitrine frigorifice sunt repartizate pe 4 rânduri, amplasate într-un spaţiu modern, dotat cu aer condiţionat şi perne de aer.

      Suprafaţa unei vitrine frigorifice diferă, de la 1,20 mp. până la 1,50 mp., astfel: 16 vitrine mici la 1,20 mp. şi 21 vitrine mari la 1,50 mp. Acestea se ocupă cu şi fără  plata  unei taxe de rezervare şi cu plata taxei zilnice de utilizare, în condiţiile prevăzute la art.36 şi 37din Regulament, al căror cuantum este stabilit anual, prin hotărârea Consiliului Local .

Sector C

      Deţine un număr de 238  de mese împărţite în şase sectoare:

sector produse autohtone (diverse)  - 26  mese  (rândurile 1 , 2)

-   sector citrice                                  - 39 mese   (rândurile 3, 4, 5)

sector flori                                     - 44 mese  (rândurile 6, 7, 8, 9) si 25 mese 

                                                             ocazionale amplasate pe latura exterioara

sector cosmetice                            - 52 mese  (rândurile 10, 11, 12, 13)

sector zahăr – ulei                         -   7 mese  (rândul 14)

sector dulciuri                               - 26 mese  (rândurile 15,16).

Sectorul C cuprinde si aripa de est formata din 19 mese pozitionate pe gangurile 1 si 2 cu destinatia fructe si flori.

     Modalităţile de ocupare a acestor mese sunt diferite, pe sectoare, după cum urmează:

sectorul flori se ocupa cu si fara rezervare dar cu plata taxei zilnice de utilizare, stabilite prin Hotararea Consiliului Local al Municipiului Focsani;

sectoarele citrice, cosmetice, zahăr ulei şi dulciuri se ocupă pe bază de licitaţie publică.

     Taxa de pornire a licitaţiei este stabilită prin Hotărârea Consiliului Local al Municipiului Focşani la sfârşitul fiecărui an pentru anul următor.

     Suprafaţa unei mese din acest sector este de 1 mp, cu excepţia meselor amplasate pe rândurile  6 şi 7 din sectorul flori care sunt  de 1,50 mp. fiecare  şi a meselor de pe rândul  14 sector zahăr ulei, care au o suprafaţa de 1.50 mp.fiecare.

    Mesele neocupate prin licitaţie se pot obţine pe bază plăţii taxei de utilizare zilnică sau anticipat, la pretul de pornire al licitaţiei pentru una sau mai multe mese, până la ocuparea prin licitaţie publică.

             Sector spaţii tip “Boutique”

     In acest sector se află un număr  de 35 spaţii comerciale tip boutique în care se pot comercializa următoarele produse: produse alimentare preambalate, dulciuri, tigări, răcoritoare, băuturi alcoolice, cafea.

     Suprafaţa acestor spaţii variază de la 1,20 mp. până la 4,00 mp.

     Spaţiile tip boutique sunt ocupate pe bază de  licitaţie publică organizată la începutul fiecărui an.

     Taxa de pornire a licitaţiei este stabilită prin Hotărârea Consiliului Local al Municipiului Focşani la sfârşitul fiecărui an pentru anul următor.

     Boutique-rile neocupate prin licitaţie se pot obţine pe baza plăţii taxei de utilizare zilnice, la preţul de pornire al licitaţiei, până la adjudecarea prin licitaţie publică. 

Sectorul Parcare Nord

    Deţine un  număr de  359  mese aşezate pe 5 sectoare  destinate exercitării  comerţului cu legume, fructe si industriale.

Sector DP – Poliţie – deţine un număr de 111  mese , repartizate pe 2 rânduri (R 1 si  R 2 ) destinate comerţului cu legume şi fructe.

Sector E – Ieşire Piaţă -  deţine un număr de 151  mese, repartizate pe 2 rânduri (R 3 si R 4 ), destinate comerţului cu legume şi fructe.

Sector D – cartofi – deţine un număr de 62 mese, repartizate pe un rând - R 5 -  destinate comerţului cu legume , fructe .

-Sector industriale – detine un numar de 20 mese.

     In Sectorul Parcare Nord mai sunt amplasate un numar de 15 mese destinate producatorilor particulari pentru legume, feucte.
    Mesele au 1 mp. şi se pot achiziţiona cu şi fără plata taxei de rezervare,dar cu plata taxei de utilizare zilnică, în condiţiile prevăzute la art. 36 şi 37 din Regulament.

     Sector Papuci – in sectorul Parcare Nord mai sunt amplasate un număr de 36 mese aşezate pe 4 rânduri destinate comerţului cu încălţăminte, covoare, industriale. 

     Mesele sunt în suprafaţa de 3 mp fiecare şi aparţin comercianţilor, iar plata se face conform Hotararii Consiliului Local al Municipiului Focsani.

      Pe lângă mese, sectorul Parcare Nord  deţine şi o suprafaţă de teren destinată comerţului  cu  produse diferite, de la sezon la sezon: păsări şi animale mici, pomi fructiferi, vită de vie, răsaduri, rogojini, brazi, etc.

     Pentru aceste spatii se percepe o taxa de utilizare zilnică conform prevederilor Hotararii Consiliului Local al Municipiului Focsani.

CAPITOLUL VII

PIATA MOLDOVEI

PIATA BOXE CARNE 

Sectiunea 1

TIPUL PIETEI SI CATEGORIA DE MĂRFURI COMERCIALIZATE

Art. 30.  Piata Moldovei – Piata boxe carne este de tipul piată mixtă, conform clasificarii din Hotararea Guvernului nr.348/2004.

În incinta acestei piete se comercializează următoarele produse: carne si produse din carne, peste, ouă, lapte si produse lactate, pâine si produse de panificatie, alte produse alimentare si nealimentare de cerere curentă, produse industriale.

Art. 31.  Piata Moldovei – Piata boxe carne este delimitată astfel:

Piata boxe carne cu vecinii: la Nord – str. Greva de la Grivita, la Sud – Hala agroalimentară, la Est – str. Mare a Unirii, la Vest – str. Piata Moldovei.

Sectiunea II

PREZENTAREA ANSAMBLULUI PIETEI SI A PLATOULUI


Art. 32.  Piata boxe carne


Suprafata totală a Pietei Moldovei – Piata Nouă - Investitie este de 3759 mp.

Detine şapte sectoare, împărtite după cum urmează:

A. sector boxe carne si peste;

B. sector boxe produse alimentare;

C. sector module tip D;

D. sector mese brânzeturi si lactate;

E. sector mese industriale;

F. sector mese produse alimentare;

G. sector cosmetice si detergenti.

Sector boxe carne si boxe peste

Este compus din trei boxe de peste si sapte boxe de carne.

O boxă de peste are o suprafată de 12 mp si este împărtită în două compartimente egale a câte 6 mp fiecare.

Fiecare compartiment are în dotare următoarele utilităti:

lămpi iluminat;

întrerupătoare electrice;

prize electrice;

chiuvetă ceramică sau inox + baterie inox;

sifon pardoseala;

vitrină frigorifică;

blat inox;

boiler electric;

tablou electric;

aparat aer conditionat.

Spatiile tip boxe peşte sunt ocupate pe bază de licitatie publică organizată la începutul fiecărui an.

Taxa de pornire a licitatiei este stabilită prin Hotărârea Consiliului Local al Municipiului Focsani la sfârsitul fiecărui an pentru anul următor.

O boxă de carne are o suprafată de 12 mp si este împărtită în două compartimente egale, după cum urmează:

a. Compartimentul situat pe partea din vest (cu vedere spre str. Piata Moldovei), în care se comercializează produse alimentare diverse, în special cele din categoria panificatie, ulei, zahăr, făină, mălai, etc.

Un astfel de compartiment are o suprafată de 6 mp si este dotat cu următoarele utilităti:

chiuvetă inox;

baterie inox;

extinctor P.S.I.;

lămpi iluminat;

prize electrice;

întrerupător electric;

vitrină frigorifică;

geamuri complete;

placă pentru vânzare.

b. compartimentul situat în partea de est (în interiorul pietei) în care se comercializează numai produse din carne.

Un astfel de compartiment are o suprafată de 6 mp compusă din trei ochiuri de geam egale de câte 2 mp fiecare. 

Un compartiment are următoarele dotări:

chiuvetă inox;

baterie inox;

extinctor P.S.I.;

lămpi iluminat;

prize electrice;

întrerupător electric;

vitrină frigorifică;

butuc transare;

stativ agătare carcase carne;

placă inox pentru vânzare;

aer conditionat.

Spatiile tip boxe vedere stradă si boxe carne sunt ocupate pe bază de licitatie publică organizată la începutul fiecărui an.

Taxa de pornire a licitatiei este stabilită prin hotărâre a Consiliului Local al Municipiului Focşani la sfârsitul fiecărui an pentru anul următor.

La licitatia pentru închirierea acestor spaţii pot participa numai agentii economici autorizati în conditiile legii: societăti comerciale, asociatii familiale, persoane fizice autorizate.

Prin hotărârea conducerii  Administratiei Pietelor Municipiului Focsani, un număr de spatii comerciale pentru vânzarea produselor din carne poate fi alocat numai pentru producătorii particulari (crescători de animale care îsi vând animalele proprii ).

Boxele alocate pentru producătorii particulari în conditiile aliniatului de mai sus sunt ocupate pe bază de cerere cu plata taxei de rezervare si a taxei zilnice de utilizare, în conditiile prevăzute la art. 36 si 37 din Regulament, al căror cuantum este stabilit prin Hotărâre a Consiliului Local al Municipiului Focsani.

Aceste boxe se ocupa numai pe o perioada de o zi, cu mentiunea ca acelasi producator nu poate ocupa acea boxa pe baza de cerere decat o singura zi pe luna.
Sector boxe produse alimentare

Detine un număr de 10 spatii comerciale a căror suprafată variază de la 5mp. la 12 mp.

Dotarea acestor spatii precum si modalitatea lor de ocupare este identică cu cea de la boxele carne si peste.

Destinaţia fiecărei boxe ce intră în componenţa acestui sector este stabilită prin Caietul de sarcini al licitatiei si instructiunile de participare la licitatie, întocmit cu ocazia licitării acestor spatii.

C. Sector module tip ,,D’’


Detine un număr de 10 spatii comerciale.

Suprafata unui modul este de 15 mp si are, de regulă, aceleasi dotări ca la boxele carne si peste.


În aceste module se comercializează numai produse alimentare, cum ar fi: pâine si produse de panificatie, peste, ouă, carne si produse din carne, etc.


Spatiile tip ”modul” sunt ocupate pe bază de licitatie publică. 

    Taxa de pornire a licitatiei este stabilită prin hotărâre a Consiliului Local al Municipiului Focsani la sfârsitul fiecărui an pentru anul următor.

D.Sector vitrine brânzeturi si lactate

      Deţine un număr de 16 vitrine frigorifice, fiecare vitrina avînd o suprafaţă de 1,50 mp.

      Aceste vitrine sunt ocupate pe bază de cerere cu plata taxei de rezervare lunară şi a  taxei zilnice de utilizare.

      Cuantumul acestor taxe se stabileşte în fiecare an prin Hotărârea Consiliului Local al Municipiului Focşani, pentru anul următor.

         In acest sector pot fi amplasate ocazional si vitrine frigorifice, care sunt proprietatea comercianţilor. Pentru aceste vitrine se plăteşte doar taxă de utilizare zilnică conform Hotararii Consiliului Local al Municipiului Focsani si diagramei zilnice intocmita de administrator. 

E . Sector mese industriale

       Deţine un număr de 36 de mese metalice cu suprafaţa de 1 mp., ocupate pe bază de cerere, cu plata taxei zilnice de utilizare.

       Cuantumul acestor taxe se stabileşte în fiecare an prin Hotărârea Consiliului Local al Municipiului Focşani, pentru anul următor.

       In acest sector se comercializează numai produse industriale. 

F. Sector mese rosii cu produse alimentare si industriale 

    Detine un număr de 7 mese cu produse alimentare si 29 mese cu produse industriale,  care sunt proprietatea comerciantilor.

O masă din acest sector are o suprafată de 2,5 mp si este construită din fibră de sticlă.


Aceste mese sunt ocupate de proprietarii lor pe baza plătii unei taxe zilnice de utilizare, plătită lunar cu anticipatie la caseria Administratiei Pietelor Municipiului Focsani.  

G. Sector cosmetice si detergenti

      Sectorul detergenţi – deţine un număr de 18 mese metalice cu suprafaţă de 1 mp fiecare, situate într-un spaţiu acoperit, care se ocupă pe bază de cerere, cu plata taxei de rezervare şi a taxei zilnice de utilizare, achitate cu anticipaţie la caseria Administraţiei Pieţei Municipiului Focşani. In acest sector sunt comercializate produse din categoria produselor  chimice. 
       Sectorul cosmetice - deţine un spaţiu acoperit format din două loturi de teren în suprafaţa totală de 15 mp din care  12 mp utilizabili, pe care sunt amplasate mese ale proprietarilor ce comercializează produse cosmetice şi de pescuit.

       Aceste loturi sunt ocupate pe bază de cerere cu plata taxei  zilnice de utilizare.

        Cuantumul acestor taxe se stabileşte în fiecare an prin Hotărârea Consiliului Local al Municipiului Focşani, pentru anul următor.   

CAPITOLUL VIII

DISPOZITII COMUNE

PIATA AGROALIMENTARĂ SI INDUSTRIALĂ SI PIATA BOXE CARNE

Sectiunea 1

DISPOZITII GENERALE


Art. 33.  Sediul Administratiei Pietelor Municipiului Focsani-Piata Moldovei-Piata agroalimentara si industriala si Piata boxe carne se află situat în Municipiul Focsani, strada Piata Moldovei, nr. 1.


Art. 34. Piata Moldovei -Piata agroalimentara si industriala si Piata boxe carne functionează în baza autorizatiei de functionare eliberată de Primaria Municipiului Focsani.
Art. 35. Piata Moldovei - Piata Agroalimentară si Industrială si Piata Moldovei –  Piata boxe carne sunt piete cu funcţionare permanentă.

Piata functionează zilnic, după următorul program:

de luni până vinerei între orele 6.oo – 20.oo;

sâmbătă                    între orele 6.3o – 18;

duminică                  între orele 6.3o – 16.

       Săptămânal, în fiecare zi de luni, boxele de carne si peşte sunt închise în vederea igienizării acestora.

Sectiunea II

PLANUL PIETEI


Este expus în Anexa nr. 1 care este parte integrantă din prezentul regulament.

Sectiunea III

DEPUNEREA CERERII PENTRU OCUPAREA UNEI MESE SI MODALITĂTI DE PLATĂ 

Art. 36. Depunerea cererii pentru ocuparea unui spatiu (masă, boxă, spatiu tip boutique)

1. Mesele din pietele si târgul aflate în administrarea Administratiei Pietelor Municipiului Focsani, care nu se ocupă pe bază de licitatie pot fi ocupate pe baza unei cereri scrise sau verbale formulate la administratorul de sector.

Cererea scrisă trebuie să cuprindă numele si calitatea persoanei ce doreste să rezerve o masa , domiciliul acesteia, masa si rândul solicitate, perioada pe care se solicită rezervarea.
La cererea scrisă producătorul/comerciantul trebuie să anexeze o copie xerox după certificatul de producător, vizat în trimestrul corespunzător perioadei în care se solicită rezervarea, copie după B.I. / C.I. ( numai pentru persoanele fizice si asociatiile familiale), copie xerox după certificatul de înmatriculare la Registrul Comertului si/sau autorizatie de functionare, copie xerox după statut (pentru persoanele juridice).   

În cazul cererii verbale, producătorul/comerciantul trebuie să prezinte administratorului de sector documentele prevăzute la alineatul precedent. 

Cererea verbală va fi consemnată de către administratorul de sector în Registrul de evidentă a producătorilor individuali si a comerciantilor. 

În ambele cazuri, persoana căreia i s-a admis cererea de ocupare a mesei/meselor, este obligată să aibă asupra sa actele arătate la paragrafele de mai sus, în original, pe toată perioada ocupării mesei/meselor.  


Administratorul de piată atribuie locuri de vânzare producătorilor agricoli si comerciantilor produselor de uz gospodăresc, în ordinea cererilor si în limita locurilor de vânzare existente în sectorul de piată destinat desfacerii acestor produse, în conformitate cu regulamentul pietei. 

2. Prevederile punctului 1 al prezentului articol se aplică si meselor si spatiilor închise (boxe, boutique) care se află amplasate în sectoarele ce se ocupă pe bază de licitatie publică, în cazul în care aceste spatii nu sunt ocupate cu ocazia organizării licitatiei publice.


Aceste spatii pot fi ocupate pe bază de cerere scrisă până la adjudecarea lor prin licitatie publică organizată în conditiile legii.


Cererea de rezervare a acestor spatii poate fi făcută si în cazul în care spatiile în cauză au fost adjudecate în urma unei licitatii publice, dar au făcut obiectul unei cereri de renuntare din partea detinătorului.


Si în acest caz cererea scrisă de rezervare a spatiului respectiv poate fi făcută numai până în momentul adjudecării spatiului printr-o nouă licitatie publică, în conditiile legii.   

Art. 37. Modalităti de plată

1. Mesele din pieţele si târgul aflate în administrarea Administratei Pietelor Municipiului Focsani, care nu se ocupă pe bază de licitatie pot fi ocupate pe baza unei cereri, formulate în conditiile prevăzute la art. 36.

Producătorii / comerciantii care formulează cererea scrisă vor achita taxa de rezervare pentru perioada de timp pentru care doresc să ocupe masa solicitată.   

 Plata taxei de rezervare conferă dreptul de a ocupa masa/mesele rezervată/e pe perioada de timp solicitatată de comerciant, cu conditia plătii taxei zilnice de utilizare aferente perioadei de timp pentru care masa a fost efectiv ocupată.

Plata taxei de rezervare se face cu anticipatie, la sfârsitul lunii pentru luna/lunile sau perioada de timp din luna următoare. 

Rezervarea poate fi lunară sau periodică (un interval de zile consecutive).

Rezervarea poate fi făcută si pentru perioade mai mari de o lună,dar nu mai mari de trei luni, cu conditia platii anticipate a taxei de rezervare corespunzătoare.

După plata  taxei de rezervare, care se face la caseria Administratiei Pietelor Municipiului Focsani pe baza unui bon (notă de plată) eliberat de administratorul de piată, producătorul/comerciantul va plăti pentru masa astfel rezervată o taxă zilnică de utilizare al cărei cuantum este stabilit anual, prin Hotărârea Consiliului Local.

Producătorul / comerciantul care si-a rezervat o masă are obligatia de a se prezenta la această masă zilnic, cel târziu până la ora 8.oo.

În caz contrar, masa se ocupă după regula primului venit, comerciantul în cauză pierzând dreptul de rezervare în acea zi, urmând să reintre în drepturi ziua următoare, cu conditia ocupării mesei până la ora 8.oo.

În cazul în care producătorul / comerciantul nu se prezintă la masa rezervată până la ora 8.oo timp de trei zile consecutiv, acesta pierde dreptul de rezervare a mesei pentru perioada rămasă si nu mai poate cere restituirea restului de taxă de rezervare achitat, masa putând fi dată în rezervare unei alte persoane care achită taxa de rezervare în acest sens.   


Persoanele care nu doresc să rezerve o anumită masă, au dreptul să ocupe această masă cu conditia de a achita taxa zilnică de utilizare.


Acestor persoane li se atribuie  mese numai în conditiile în care acestea nu fac obiectul rezervării de către alti producători / comercianti.


Plata taxei zilnice de utilizare se face zilnic la casierii încasatori de sector, dar se poate face si prin caseria Administratiei Pietelor Municipiului Focsani, cu anticipatie pe o anumită perioadă de timp, fără a depăsi o lună, dar numai în cazul meselor rezervate. 

În sensul asigurării unei activităti comerciale regulate, administratorul de sector poate propune directorului Administratiei Pietelor Municipiului Focsani ca un număr de mese dintr-un anumit sector,  să fie destinate producătorilor / comerciantilor numai pe baza plătii taxei zilnice de utilizare.

Acest număr nu poate depăsi 20% din capacitatea sectorului respectiv. 


2. Prevederile punctului 1 al prezentului articol se aplică si meselor si spatiilor închise (boxe, boutique) care se află amplasate în sectoarele ce se ocupă pe bază de licitatie publică, în cazul în care aceste spatii nu sunt ocupate cu ocazia organizării licitatiei publice, sau care au fost ocupate în urma unei licitatii publice, dar au făcut obiectul unei renuntări din partea detinătorului. 

Sectiunea IV

SERVICIILE PRESTATE UTILIZATORILOR PIETEI

Art. 38. Piata Moldovei este dotată cu o serie de servicii care facilitează desfăsurarea activitătii în conditii optime, potrivit legii, dimensionate în functie de numărul locurilor de vânzare, respectiv:

spatii pentru dotarea mărfurilor si a ambalajelor;

spatii pentru păstrarea si închirierea cântarelor si a echipamentelor de protectie;

locuri pentru amplasarea cântarelor de control;

fântâni cu jeturi de apă potabilă, amplasate pe platou;

fântână arteziană;

birou administrativ;

spatii pentru păstrarea materialelor de întretinere si de curătenie;

locuri de parcare;

punct de colectare a deseurilor rezultate din activitatea comercială;

punct cu mijloace initiale de interventie pentru P.S.I.;

W.C. public;

punct de control veterinar;

posturi telefonice publice;

punct de pază.

În vederea asigurării conditiilor practicării unui comert civilizat si în conditii igienice , Piata Moldovei este racordată la reteaua electrică, la reteaua de apă curentă si are o retea proprie de canalizare.

Utilizatorii pietelor, comerciantii si producatori agricoli, vor achita, o taxa zilnica stabilita prin Hotararea Consiliului Local al Municipiului Focsani pentru utilizarea WC-ului, taxa care se achita o singura data pentru ziua respectiva.

CAPITOLUL IX

-  PIATA SUD -

Sectiunea I

AMPLASARE


Art. 39.  Sediul Administratiei Pietelor Municipiului Focsani – Piata Sud -  se află situat în municipiul Focsani, Cartierul Sud, str. B- dul Bucuresti.


Art. 40. Conducerea Pietei Sud este exercitată de un administrator, care este numit în functie de Directorul Administratiei Pietelor Municipiului Focsani, pe bază de concurs, organizat conform legislatiei în vigoare. 

          Administratorul Pieţei Sud are atribuţii, obligaţii şi competenţe conform art.22 din prezentul Regulament.”


Art. 41. Piata Sud este delimitată astfel:

            Piata Sud, are o suprafată totală de 982 mp, având următorii vecini: la Nord – str. Revolutiei, la Sud – Grădinită, la Est – blocuri, la Vest - blocuri. 

Art. 42. Piata Sud functionează în baza autorizatiei de functionare eliberată de Primăria Municipiului Focsani.

Sectiunea II

TIPUL PIETEI SI CATEGORIA DE MĂRFURI COMERCIALIZATE

Art. 43.  Piata Sud este de tip piată mixtă, conform clasificării făcute de Hotararii Guvernului nr. 348/ 2004.

În incinta acestei piete se comercializează următoarele produse: produse agroalimentare, electrocasnice, electronice, produse industriale si textile, produse alimentare, băuturi alcoolice si răcoritoare, etc. 

Art. 44. Piata Sud este o piată de tip permanent, aceasta functionând după următorul program.:

- de luni până vineri   - orele 6.3o – 20.oo;

- sâmbătă                   - orele  6.3o – 18.oo;

- duminică                 - orele  6.3o – 14.oo.

Sectiunea III

PLANUL PIETEI


Planul Pietei Sud este prezentat în Anexa nr. 2 care face pate integrantă din prezentul regulament.

Sectiunea IV

PREZENTAREA ANSAMBLULUI PIETEI SI A PLATOULUI


Art. 45. Ansamblul pieţei se constituie dintr-un platou asfaltat, împărţit într-un număr de trei sectoare, după cum urmează:

SECTOR CHIOSCURI

      Se constituie dintr-un platou asfaltat şi deţine un număr de 63 suprafeţe de teren pe care sunt amplasate chioşcuri metalice provizorii.

      Aceste chioşcuri sunt proprietatea utilizatorilor şi sunt amplasate pe terenul dat spre administrare  Administraţiei Pieţelor Municipiului Focşani.

     Suprafeţele de teren pe care sunt amplasate chioşcurile utilizatorilor se ocupă pe bază de licitaţie publică, organizată în condiţiile legii

     Contractele de închiriere se încheie pe o perioadă de un an, cu dreptul de a participa la licitaţia pentru anul următor.

     In acest sector se comercializează următoarele:

textile, încălţăminte, materiale de construcţii, produse chimice, produse industriale, produse alimentare şi băuturi alcoolice.

                        B.SECTOR MESE ZARZAVAT

     Se constituie dintr-un platou asfaltat pe care sunt amplasate un număr de 47 de mese situate astfel: 6 rânduri cu căte 7 mese şi 1 rând cu câte 5 mese.

     Mesele din acest sector sunt amplasate sub copertină cu schelet metalic şi acoperită cu material cu inserţie textilă şi sunt construite din tablă, având o suprafaţă de vânzare de 1 mp.

     In acest sector se comercializează următoarele produse: zarzavat, flori, legume, fructe, seminţe şi răsaduri.

     Aceste mese se ocupă pe bază de cerere scrisa sau verbala, cu plata taxei de rezervare lunară şi a taxei zilnice, în condiţiile prevăzute la art.36 şi 37 din Regulament, al căror cuantum este stabilit anual prin Hotărârea Consiliului Local al Municipiului Focsani.

SECTOR LACTATE SI BRANZETURI

    Se constituie dintr-un platou asfaltat pe care sunt amplasate un număr de 12 mese din tablă, cu blat din tablă, acoperite partial cu geam  de sticlă.

    O masă din acest sector are o suprafaţă de 1 mp.

    In acest sector se comercializează următoarele produse: lapte, brânză şi ouă.

    Mesele din acest sector se ocupă pe bază de cerere, cu plata taxei de rezervare şi a taxei zilnice de utilizare, în condiţiile prevăzute la art 36 şi 37 din Regulament, al căror cuantum este stabilit anual prin Hotărârea Consiliului Local al Municipiului Focsani.

Sectiunea V

SERVICIILE PRESTATE UTILIZATORILOR PIETEI

Art. 46. Piata Sud este dotată cu o serie de servicii care facilitează desfăsurarea activitătii în conditii optime, potrivit legii, dimensionate în functie de numărul locurilor de vânzare, respectiv:

fântâni cu jeturi de apă potabilă, amplasate pe platou;

spatii pentru depozitarea mărfurilor si ambalajelor;

spatii pentru păstrarea si închirierea cântarelor si a echipamentelor de protectie;

fântână arteziană;

birou administrativ;

spatii pentru păstrarea materialelor de întretinere si de curătenie;

locuri de parcare;

punct de colectare a deseurilor rezultate din activitatea comercială;

punct cu mijloace initiale de interventie pentru P.S.I.;

W.C. public;

posturi telefonice publice;

punct de pază.

În vederea asigurării conditiilor practicării unui comert civilizat si în conditii igienice, Piata Sud este racordată la reteaua electrică, la reteaua de apă curentă si are o retea proprie de canalizare.

 Utilizatorii pietelor, comerciantii si producatori agricoli, vor achita, o taxa zilnica stabilita prin Hotararea Consiliului Local al Municipiului Focsani pentru utilizarea WC-ului, taxa care se achita o singura data pentru ziua respectiva.

CAPITOLUL X

PIATA OBOR –

Sectiunea I

PREVEDERI GENERALE 


Art. 47.  Sediul Administratiei Pietelor Municipiului Focsani – Piata Obor -  se află situat în municipiul Focsani, strada Vrancei nr. 1.


Art. 48. Conducerea Pieţei  Obor este exercitată de un administrator, care este numit în funcţie de Directorul Administraţiei Pieţei Municipiului Focşani, pe bază de concurs, organizat conform legislaţiei în vigoare.

       Administratorul Pieţei  Obor are  atribuţiile, obligaţiile şi competenţele stabilite in art.22 din prezentul Regulament.

          Art. 49. Piaţa Obor este delimitată astfel:

Piaţa Obor, cu sediul în Str.Vrancei, nr.14 are o suprafaţă totală de 18.000 mp, având următorii vecini: la Nord – SC Petrom SA, la Sud – Str.Piaţa Obor ,  la Est – Oborul de vite , la Vest – Str.Vrancei.

Sectiunea II

TIPUL PIETEI SI CATEGORIA DE MĂRFURI COMERCIALIZATE

Art. 50.  Piata Obor este de tip târg, conform clasificării făcute de H.G. nr. 348/2004.

În incinta acestei piete se comercializează următoarele produse: autovehicule, dezmembrări auto, cauciucuri, produse second hand, unelte, scule, electronice, produse industriale si textile, produse alimentare, produse mestesugăresti, moto – velo, produse de uz casnic, confectii din piele, mobilier, articole de tâmplărie, covoare.

       Art. 51. – Piaţa Obor este un târg de tip general, acesta având program de funcţionare permanentă, după următorul orar:

luni : închis

marţi 7,00 – 18,00 

miercuri – 5,00 – 13,00 (program de vară)

              -  6,00 -  14,00 (program de iarnă)

joi:         -  7,00 – 18,00

vineri     -  7,00 -  18,00

sâmbătă -  7,00 -  18,00

duminică  5,00 -  13,00 (program de vară)

                 6,00 -  14,00(program de iarnă)

Sectiunea III

PLANUL PIETEI

      Planul Pietei Obor este prezentat în Anexa nr. 3 care face parte integrantă din prezentul regulament.

Sectiunea IV

PREZENTAREA ANSAMBLULUI PIETEI SI A PLATOULUI


Art. 52. Ansamblul pieţei se constituie dintr-un platou cimentat şi o parte balastat, împărţit într-un număr de cinci sectoare, după cum urmează:

SECTORUL  A

SECTORUL VÂNZĂRI AUTOVEHICULE SI PRODUSE SECOND HAND

      Se constituie dintr-un platou cimentat şi o parte  balastat şi se imparte în patru subsectoare:

a. Subsectorul vânzări autovehicule

      Acest subsector are o capacitate de 440 autovehicule.

       In acest subsector se comercializează autovehicule noi si second hand.

       Locurile de vânzare de autovehicule de pe platoul auto se ocupă prin  achitarea taxei  zilnice de utilizare a domeniului public, taxă ce se achită la intrarea pe platou.

        De asemenea, locurile de pe platoul auto se pot ocupa şi prin achitarea unei taxe de rezervare stabilită prin Hotararea Consiliului Local al Municipiului Focsani şi care se plăteşte odată cu achitarea taxei de utilizare a domeniului public, taxă ce se achită la intrarea pe platoul auto.

        Se interzice staţionarea pe platoul auto a autovehiculelor de pe o zi pe alta, în afara programului de desfăşurare afişat.

        Administraţia Pieţelor Municipiului Focşani nu-şi asumă răspunderea pentru paza bunurilor mobile şi imobile lăsate pe platoul auto.Taxa de rezervare se referă strict la utilizarea domeniului public.

        Subsectorul vânzări autovehicule cuprinde o sectorizare clară, conform  schiţei anexate, după cum urmează:

        Sectorul A – cuprinde : autoturisme, autoutilitare – poziţionate central;

        Sectorul B, C, D – cuprinde: microbuze, jeep-uri, maşini de teren, maşini transport persoane şi marfă, Aro, tractoare,rulote, remorci, camioane, autobuze, autocare,tiruri,etc. – poziţionate pe laturile târgului.

b. Subsectorul produse second hand

        Are o suprafaţă de 160 mp şi o capacitate de 78 de locuri pentru vânzare.

         In acest subsector se comercializează următoarele produse: dezmembrări auto, scule şi unelte second-hand, etc.

         Locurile de vânzare se obţin prin achitarea unei taxe zilnice de utilizare

stabilită anual prin Hotărâre de Consiliu Local.

c. Subsectorul cauciucuri 

    Are o suprafaţă de 108 mp. şi o capacitate de 4 locuri de vânzare pe care se comercializează cauciucuri noi şi second hand.

    Locurile de vânzare se obţin prin achitarea unei taxe zilnice de utilizare stabilită anual prin Hotărâre de Consiliu Local.

d. Subsectorul produse moto-second.

     Are o suprafaţă de 50 mp. pe care se comercializează diferite produse cum ar fi: biciclete, motociclete, motorete, motoscutere, etc.

    Locurile de vânzare se ocupă în ordinea solicitărilor şi se achită o taxă zilnică de utilizare conform Hotararii Consiliului Local.

SECTOR CHIOŞCURI

    Se constituie dintr-un platou cimentat pe care sunt un număr de 69 loturi de teren, din care:  un număr de 13 loturi sunt folosite de Administraţia Pieţei Municipiului Focşani. Pe aceste loturi sunt amplasate construcţii provizorii şi construcţii imobile: magazii de materiale ale Administraţiei Pieţei Municipiului Focşani şi ale Pieţei Obor, arhiva, atelier frig, Postul de Poliţie, sediul Administrativ, WC-ul public.

    Pe 56 loturi de teren sunt amplasate: 51 de  construcţii provizorii metalice, chioşcuri,  în care se comercializează: produse preambalate, de alimentaţie publică, electronice, moto-velo, textile, încălţăminte, produse de ocazii, iar 5 loturi de teren libere, ce sunt periodic scoase la licitaţie publică.

     Aceste chioşcuri sunt  proprietatea comercianţilor, iar suprafaţa pe care sunt amplasate se obţine pe bază de licitaţie publică, încheindu-se contracte de închiriere cu Administraţia Pieţei Municipiului Focşani pe o perioadă de un an, cu dreptul de a participa la licitaţie pentru anul următor.

      Se interzice desfăşurarea oricărei activităţi de comerţ, stocare de mărfuri sau ocuparea domeniului public de construcţii fără contract de închiriere.

C. SECTOR MESE

   Se constituie dintr-un platou cimentat pe care sunt amplasate un număr de 694 de mese din beton, acoperite, din care 102 mese sunt destinate comerţului de produse second hand.

    O masa din acest sector are o suprafara de 1 mp.

    In acest sector se comercializeaza urmatoarele produse : electronice, textile, incaltaminte, produse industriale, precum si produse second hand.

     Mesele din acest sector se ocupa pe baza de cerere, cu plata taxei de rezervare si a taxei zilnice de utilizare, in conditiile prevazute la art.36 si 37 din Regulament, al caror cuantum este stabilit anual prin Hotararea Consiliului Local al Municipiului Focsani.

.

SECTORUL  D.

-  SECTOR   VÂNZĂRI DE PE MAŞINI A PRODUSELOR INDUSTRIALE –

    Se constituie dintr-un platou cimentat şi are o capacitate de 46 locuri (suprafaţa unui loc de vânzare este de 9 mp.) delimitate prin marcaje de vopsea şi numerotate. 

    In acest sector se comercializeaza urmatoarele produse: textile, incaltaminte, produse electrocasnice si produse industriale.

   Comercializarea produselor se face pe o anumita suprafata a masinii, cat si pe mesele amplasate in fata masinilor.

    Un loc de vanzare se ocupa pe baza de cerere, cu plata taxei de rezervare si a taxei zilnice de utilizare, in conditiile prevazute la art.36 si 37 din Regulament.

Sector E

- SECTOR DESFACERE MOBILIER, ARTICOLE DE UZ CASNIC, MOTO-VELO, COVOARE SI ARTICOLE DIN LEMN -

     Se constituie dintr-un platou cimentat şi are o capacitate de 49 de locuri delimitate prin marcaj cu vopsea şi numerotate.

     In acest sector se comercializează: mobilier, biciclete, frigidere, aragaze, perdele , covoare  şi articole din lemn (tablouri, uşi, ferestre) 

      Loturile de teren din acest sector se ocupă pe bază de cerere, cu plata taxei zilnice de utilizare al cărui cuantum este stabilit anual prin Hotărârea Consiliului Local al Municipiului Focsani.

Sectiunea  V

SERVICIILE PRESTATE UTILIZATORILOR PIETEI

Art. 53. Piata Obor este dotată cu o serie de servicii care facilitează desfăsurarea activitătii în conditii optime, potrivit legii, dimensionate în functie de numărul locurilor de vânzare, respectiv:

fântâni cu jeturi de apă potabilă, amplasate pe platou;

fântână arteziană;

birou administrativ;

spatii pentru păstrarea materialelor de întretinere si de curătenie;

locuri de parcare;

punct de colectare a deseurilor rezultate din activitatea comercială;

punct cu mijloace initiale de interventie pentru P.S.I.;

W.C. public;

posturi telefonice publice;

punct de pază.

În vederea asigurării conditiilor practicării unui comert civilizat si în conditii igienice, Piata Obor este racordată la reteaua electrică, la reteaua de apă curentă si are o retea proprie de canalizare.

Utilizatorii pietelor, comerciantii si producatori agricoli, vor achita, o taxa zilnica stabilita prin Hotararea Consiliului Local al Municipiului Focsani pentru utilizarea WC-ului, taxa care se achita o singura data pentru ziua respectiva.

CAPITOLUL XI

PIATA BAHNE
Sectiunea I

AMPLASARE


Art. 54.  Sediul Administratiei Pietelor Municipiului Focsani – Piata Bahne -  este comun cu cel al Pietei Moldovei, respectiv Str. Piata Moldovei nr. 1, Municipiul. Focsani.


Art. 55. Conducerea Pietei Bahne este exercitată de un administrator, care este numit în functie de Directorul Administratiei Pietelor Municipiului Focsani, pe bază de concurs, organizat conform legislatiei în vigoare. 


Art. 56. Piata Bahne este delimitată astfel:

            Piata Bahne are o suprafată totală de 365 mp, având următorii vecini: la Nord – bloc de locuinte , la Sud – Str. Căminului, la Est – Str. Lupeni, la Vest – complexul comercial Bahne. 

Sectiunea II

TIPUL PIETEI SI CATEGORIA DE MĂRFURI COMERCIALIZATE

Art. 57.  Piata Bahne este de tip piată agroalimentară, conform clasificării făcute de H.G. nr. 348/2004.

În incinta acestei piete se comercializează produse agroalimentare: legume, fructe, etc.

Art. 58. Piata Bahne este o piată de tip permanent, aceasta functionând după următorul program.:

- de luni până vineri   - orele 6.3o – 20.oo;

- sâmbătă                   - orele  6.3o – 18.oo;

- duminică                 - orele  6.3o – 14.oo.

Sectiunea III

PLANUL PIETEI


Planul Pietei Bahne este prezentat în Anexa nr. 4 care face pate integrantă din prezentul regulament.

Sectiunea IV

PREZENTAREA ANSAMBLULUI PIETEI SI A PLATOULUI


Art. 59. Ansamblul pietei se constituie dintr-un platou cimentat, pe care este aplasat o structură din stâlpi din profile metalice prinsi în fundatii din beton, care sustin un acoperis din tablă ondulată.


Sub copertină sunt 21 de mese amplasate pe doua rânduri .


Aceste mese se ocupă pe bază de cerere, cu plata taxei zilnice, în conditiile prevăzute la art. 36 si 37 din Regulament, al cărei cuantum este stabilit anual prin Hotărârea Consiliului Local al Municipiului Focsani. 


 Piata Bahne mai detine si doua loturi de teren, care sunt scoase la licitatie publica si pe care se pot amplasa constructii provizorii.

CAPITOLUL XII

DISPOZITII FINALE

Art. 60. Administratia Pietelor Municipiului Focsani are sediu, cont in banca si dispune de stampilă proprie.

Art. 61. Administratia Pietelor Municipiului Focsani are arhivă proprie, în care se păstrează, în conformitate cu prevederile legale, documente de personal, financiar contabile si din activitatea curentă.

Art. 62. Litigiile de orice fel în care este implicată Administratia Pietelor Municipiului Focsani sunt de competenta instantelor judecătoresti de drept comun, potrivit legii.

Art. 63. Nerespectarea de către personalul Administratiei Pietelor Municipiului Focsani a atributiilor si responsabilitătilor ce-i revin din prezentul Regulament, atrage răspunderea disciplinară, materială, contraventională sau penală, după caz, potrivit prevederilor legale.

Art. 64. Nerespectarea de către utilizatorii pietelor a prevederilor stabilite de prezentul Regulament atrage după sine răspunderea materială, contraventională, penală, disciplinară din partea organelor stabilite de lege, precum si a sanctiunilor stabilite de Administratia Pietelor Municipiului Focsani, după caz, în functie de gravitatea faptei, cu sprijinul organelor abilitate de lege:

rezilierea contractului de închiriere pentru bunul folosit;

recuperarea prejudiciilor cauzate asupra bunurilor, la valoarea zilei;

oprirea vânzării produselor aduse spre comercializare pentru acei comercianti care nu prezintă documentele de însotire a mărfii si alte acte din care să rezulte calitatea de comerciant/producător – măsură ce se dispune de organele de politie la sesizarea Administratiei Pietelor Municipiului Focsani;

aplicarea de amenzi acelor utilizatori care nu respectă conditiile de curătenie si igienă, precum si acelora care tulbură linistea publică, nu posedă documentele de însotire a mărfii sau  desfăsoară activităti de comert ambulant – măsură ce se dispune de organele de politie si de Politia Comunitara a Municipiului Focsani la sesizarea Administratiei Pietelor Municipiului Focsani.

Art.65. Se interzice amplasarea de mese in alte locuri stabilite prin prezentul Regulament.

Art.66. Pentru perioada de varf(paste, craciun si perioada producerii de rasaduri(legume, flori) si recoltare produse agricole autohtone se pot amplasa in plus un numar maxim de 100 mese cu conditia ca locatia sa fie evidentiata printr-un document avizat de viceprimarul care coordoneaza Administratia Pietelor Municipiului Focsani inainte de amplasare.Documentul va fi insotit de diagrama zilnica intocmita de fiecare administrator al pietei.

  Pentru amplasarea meselor pe care se comercializeaza carne de miel si porc se va solicita si avizul Directiei sanitar veterinare Vrancea.

Art.67. Conducerea Administratiei Pietelor Municipiului Focsani va intocmi un Registru special, separat de activitatea de incasare, din care sa rezulte o evidenta zilnica a utilizarii meselor, ca masura de control a veniturilor realizate din aceasta activitate. 

Art.68. Conducerea Administratiei Pietelor Municipiului Focsani va institui o evidenta de ordin tehnic si financiar, care sa permita urmarirea indicatorilor de performanta, in vederea efectuarii unor analize pertinente si luarii de masuri operative si eficiente din partea organelor de decizie.

Art.69. Conducerea Administratiei Pietelor Municipiului Focsani va institui o procedura de raportare a gradului de ocupare a meselor si de incasare, care va fi avizata de viceprimarul care coordoneaza activitatea Administratiei Pietelor Municipiului Focsani. La intocmirea procedurii se va avea in vedere ca zilnic sa fie 2 raportari, una la ora 8 cu mesele ocupate si o raportare la ora 15 cu mesele ocupate si incasate.
Art.70.  Completarea sau modificarea Regulamentului de organizare si functionare a Administratiei Pietelor Municipiului Focsani se poate face cu îndeplinirea formalitătilor prevăzute pentru adoptarea lui.

   Art. 71. Prezentul Regulament se completează cu reglementările legale in vigoare.

   Art. 72. Extrase din prezentul Regulament referitoare la obligatiile si drepturile utilizatorilor pietelor si târgului se vor afisa în perimetrul biroului administrativ al Administratiei Pietelor Municipiului Focsani, la loc vizibil si vor fi mediatizate prin statia de amplificare.

   Art. 73. Prezentul Regulament de organizare si functionare a Administratiei Pietelor Municipiului Focsani, intră în vigoare cu data adoptării de către Consiliul Local al Municipiului Focsani. 

    PREŞEDINTE DE ŞEDINŢĂ,

                Pintilie Vasile                                              Contrasemnează,

                                                                       SECRETARUL MUNICIPIULUI
                                                                                          FOCSANI,

                                                                              Corhana Eduard Marian

